



Republica Moldova                                                        Республика Молдовa
Raionul Floreşti                                                                              Район Флорешть
Consiliul orăşenesc Floreşti                                                     Городской Совет Флорешть



DECIZIA proiect
 din _______________ 2026 

Cu privire la amalgamarea voluntară a unităților administrativ-teritoriale
orașul Florești, comuna Vărvăreuca, satul Mărculești, comuna Alexeevca și satul Rădulenii Vechi 

În temeiul art. 14 alin. (2) lit. k¹) din Legea nr. 436/2006 privind administrația publică locală, în conformitate cu prevederile art. 5, art. 6, art. 8, art. 10 și art. 11 din Legea nr. 225/2023 privind amalgamarea voluntară a unităților administrativ-teritoriale, precum și ale pct. 25, pct. 39, pct. 40 și pct. 43 din Metodologia de amalgamare voluntară a unităților administrativ-teritoriale, aprobată prin Hotărârea Guvernului nr. 925/2023, examinând oportunitatea participării la procesul de amalgamare voluntară și constatând respectarea condițiilor de bază și a criteriilor prevăzute de legislația în vigoare, și anume faptul că unitățile administrativ-teritoriale propuse pentru amalgamare formează un teritoriu continuu și compact, asigurând coerența geografică a viitoarei unități administrativ-teritoriale amalgamate, iar populația cumulată a acestora depășește pragul minim de 3 000 de locuitori, conform datelor oficiale ale Biroului Național de Statistică, luând în considerare rezultatele aplicării criteriilor și a modului de selectare a centrului administrativ al unității administrativ-teritoriale amalgamate, stabilite la art. 6 din Legea nr. 225/2023, potrivit cărora orașul Florești a obținut cel mai mare punctaj dintre unitățile administrativ-teritoriale participante la procesul de amalgamare voluntară, Consiliul orășenesc Florești
DECIDE:
1. Se aprobă amalgamarea voluntară a unităților administrativ-teritoriale orașul Florești, comuna Vărvăreuca, satul Mărculești, comuna Alexeevca și satul Rădulenii Vechi.
2. Se stabilește orașul Florești drept centru administrativ al unității administrativ-teritoriale amalgamate constituite prin amalgamarea voluntară a orașului Florești, comunei Vărvăreuca, satului Mărculești, comunei Alexeevca și satului Rădulenii Vechi.
3. Se pune în sarcina dlui Iurie Gangan, primarul orașului Florești:
2.1. Recepționarea deciziilor de amalgamare voluntară aprobate de consiliile locale ale  comunei Vărvăreuca, satului Mărculești, comunei Alexeevca și satului Rădulenii Vechi; 
2.2 Transmiterea dosarului consolidat privind amalgamarea voluntară a unităților administrativ-teritoriale  Or. Florești, comuna Vărvăreuca, satul Mărculești, comuna Alexeevca și satul Rădulenii Vechi către Cancelaria de Stat a Republicii Moldova.
3.  Prezenta decizie intră în vigoare la data includerii în Registrul de stat al actelor locale și poate fi contestată în decurs de 30 de zile de la data comunicării la Judecătoria Soroca, sediul central, str. Independenței nr. 62

Președintele ședinței                   	 
 
Contrasemnat: 
Secretarul Consiliului orășenesc                                                 Angela FURDUI     	





















Notă informativă la proiectul de decizie
Cu privire la amalgamarea voluntară a unităților administrativ-teritoriale orașul Florești, comuna Vărvăreuca, satul Mărculești, comuna Alexeevca și satul Rădulenii Vechi
	1.
	Denumirea autorului sau după caz a participanţilor la elaborarea proiectului

	
	Primăria or. Florești, Gangan Iurie, primar

	2
	Condiţiile ce au impus elaborarea proiectului de act normativ şi finalităţile urmărite

	
	    Prezentul proiect de decizie este elaborat în scopul implementării procesului de amalgamare voluntară a unităților administrativ-teritoriale: orașul Florești, comuna Vărvăreuca, satul Mărculești, comuna Alexeevca și satul Rădulenii Vechi, în vederea constituirii unei unități administrativ-teritoriale consolidate, capabile să asigure servicii publice de calitate, o capacitate administrativă și instituțională sporită, precum și o dezvoltare socio-economică durabilă.


	3
	Descrierea gradului de compatibilitate pentru proiectele care au scop armonizarea legislaţiei naţionale cu legislaţia UE

	
	Nu necesită

	4
	Principalele prevederi ale proiectului

	
	1. Proiectul prevede aprobarea amalgamării voluntare a unităților administrativ-teritoriale: orașul Florești, comuna Vărvăreuca, satul Mărculești, comuna Alexeevca și satul Rădulenii Vechi, cu constituirea unei noi unități administrativ-teritoriale amalgamate.
2. orașul Florești se stabilește drept centru administrativ al unității administrativ-teritoriale amalgamate constituite prin amalgamarea voluntară a orașului Florești, comunei Vărvăreuca, satului Mărculești, comunei Alexeevca și satului Rădulenii Vechi.

	5
	Fundamentarea economico-financiară

	
	unitatea administrativ-teritorială amalgamată va putea beneficia de măsurile de susținere financiară prevăzute de legislația în vigoare pentru procesul de amalgamare voluntară

	6
	Modul de incorporare a actului în cadrul normativ în vigoare

	
	Proiectul de decizie este elaborat în conformitate cu prevederile Legii nr. 225/2023 privind amalgamarea voluntară a unităților administrativ-teritoriale, Legii nr. 436/2006 privind administrația publică locală și ale altor acte normative relevante.

	7
	Avizarea şi consultarea publică a proiectului

	
	Anunțul privind inițierea proiectului de decizie a fost publicat pentru consultare pe portalul particip.gov.md și pe pagina web a primăriei or. Florești.
Proiectul de decizie urmează a fi supus consultărilor publice în condițiile legislației în vigoare, cu asigurarea transparenței procesului decizional și informarea cetățenilor din localitățile participante.

	8
	Constatările expertizei anticorupţie

	
	Nu necesită

	9.
	Constatările expertizei de compatibilitate

	
	Nu necesită

	10
	Constatările expertizei juridice

	
	Nu necesită

